CELEX: 22005D0131
Language: fi
Date: 2005-10-21 00:00:00
Title: ETA:n sekakomitean päätös N:o 131/2005, tehty  21 päivänä lokakuuta 2005 , ETA-sopimuksen liitteen II (Tekniset määräykset, standardit, testaus ja varmentaminen) muuttamisesta

19.1.2006   
            
            
               FI
            
            
               Euroopan unionin virallinen lehti
            
            
               L 14/18
            
         ETA:n SEKAKOMITEAN PÄÄTÖS
   
   N:o 131/2005,
   tehty 21 päivänä lokakuuta 2005,
   ETA-sopimuksen liitteen II (Tekniset määräykset, standardit, testaus ja varmentaminen) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite II muutettiin ETA:n sekakomitean päätöksellä N:o 116/2005 (1).
            
         
               (2)
            
            
               Huumausaineiden lähtöaineista 11 päivänä helmikuuta 2004 annettu Euroopan parlamentin ja neuvoston asetus (EY) N:o 273/2004 (2) olisi otettava osaksi sopimusta.
            
         
               (3)
            
            
               Asetuksella (EY) N:o 273/2004 kumotaan neuvoston direktiivi 92/109/ETY (3), joka on otettu osaksi sopimusta ja joka näin ollen olisi poistettava sopimuksesta,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liitteessä II oleva XIII luku seuraavasti:
   
               1)
            
            
               Lisätään 15w kohdan (Euroopan parlamentin ja neuvoston direktiivi 2004/23/EY) jälkeen kohta seuraavasti:
               
                           ”15x.
                        
                        
                           
                              32004 R 0273: Euroopan parlamentin ja neuvoston asetus (EY) N:o 273/2004, annettu 11 päivänä helmikuuta 2004, huumausaineiden lähtöaineista (EUVL L 47, 18.2.2004, s. 1).
                           Sopimusta sovellettaessa asetuksen säännöksiä koskevat seuraavat mukautukset:
                           
                                       a)
                                    
                                    
                                       Asetuksen 11 artiklan 2 kohtaa ei sovelleta.
                                    
                                 
                                       b)
                                    
                                    
                                       Asetuksen 15 artiklassa viitataan asetuksen (ETY) N:o 3677/90 10 artiklalla perustettuun komiteaan. Kun kyseinen komitea käsittelee tämän asetuksen soveltamisalaan kuuluvia asioita, EFTA-valtiot osallistuvat komitean työskentelyyn täysimääräisesti mutta ilman äänioikeutta.”
                                    
                                 
                     
         
               2)
            
            
               Poistetaan 15f kohdan (neuvoston direktiivi 92/109/ETY) teksti.
            
         2 artikla
   Asetuksen (EY) N:o 273/2004 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 22 päivänä lokakuuta 2005, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 21 päivänä lokakuuta 2005.
      
         
            ETA:n sekakomitean puolesta
         
         
            Puheenjohtaja
         
         S. D. Prinz Nikolaus von LIECHTENSTEIN
         
      
   
   
      (1)  EUVL L 339, 22.12.2005, s. 18.
   
      (2)  EUVL L 47, 18.2.2004, s. 1.
   
      (3)  EYVL L 370, 10.12.1992, s. 76.
   
      (4)  Valtiosäännön asettamista vaatimuksista ei ole ilmoitettu.